בפני בקשה למינוי מומחה בגין פגיעה שארעה בתאונת דרכים ביום 16.2.09.
קיים צילום רנטגן שמצביע על ממצא רפואי בכתף שיש בו בכדי לקבוע אחוזי נכות על פי תקנות המל"ל.
אני סבור שדי בכך בכדי שימונה מומחה שכן אין לתובע דרך אחרת להוכיח את הפגיעה.
אני ממנה כמומחה את פרופסור משה סלעי.
בשלב זה לא תצא הודעת מינוי שכן הצדדים מעוניינים לנהל משא ומתן.
שכרו יעמוד על 4,000 ₪ בתוספת מע"מ וישולם בשלב הראשון על ידי הנתבעת.
במידה והמומחה יגיע למסקנה שיש מקום למינוי מומחה בתחום אף אוזן גרון או נוירולוג יציין זאת בחוות הדעת.
הצדדים ישקלו את האפשרות לפיה במקום מינוי מומחה, יסכמו בקצרה בכתב ובית המשפט יפסוק מכח סעיף 4(ג).